વાલીઓના રજુઆતના પગલે એવું પણ જાણવા મળેલ છે કે પોરબંદર તાલુકાઓના ઘણા ગામડાઓ એવા છે કે ત્યાં ૬ કિમીના અન્તર સુધી કોઈ શાળાઓ આવેલ નથી જેથી તેમના જે બાળકો છે તેમને આ લાભ મળી શકતો નથી , તેવો આ લાભથી વંચિત રહી જતા હોય છે. . ત્યારે તે બાળકો આ યોજનાનો લાભ લઇ શકે તે બાબતે યોગ્ય તપાસ કરી આવા ગામડાઓમાં વસતા બાળકો માટે તેમના હિતમાં પગલા ભરી તેમને ન્યાય આપવો જોઈએ ઉપરાંત આર ટી ઈ ના ફોર્મ ભરવામાં પણ ઘણી મુશ્કેલીઓનો સામનો કરવો પડે છે વારે વારે સર્વરમાં નેટ કનેક્ટિવિટી ના મળવાને કારણે ૨ ૨ દિવસ હેરાન થવું પડે છે, ફોર્મ ભર્યા બાદ પણ સવાર થી સાંજ સુધી કલાકો કલાકો લાઈનમાં ઉભવાની ફરજ પડે છે, ઉપરાંત જે એમ ઈ એમ સ્કુલ ખાતે ફોર્મ ચકાસણીની વ્યવસ્થા કરવામાં આવી છે ત્યાં પણ સ્ટાફની સંખ્યા ઓછી હોવાથી ત્યાં અવ્યવસ્થા સર્જાઈ છે,ત્યાં કોઈ પણ જાતની મંડપની કોઈ બીજી વ્યવસ્થા ના હોવાને કારણે આવા ધોમ તડકામાં વાલીઓએ પોતાનું બધું કામ મુકીને કલાકો સુધી લાઈનમાં ઉભવાની ફરજ પડે છે, ત્યારે ત્યાં ટોકન સીસ્ટમ કરવામાં આવે, મેદાન પર મંડપ નાખવામાં આવે, અથવા વધુ બે સેન્ટર કરી આપવામાં જેથી વાલીઓને આ મુશ્કેલીઓનો સામનો ના કરવો પડે તેવું પણ રજૂઆત માં જણાવ્યું હતું